จงเสนอไอเดีย ถ้ายักษ์ใหญ่ E-commerce ของประเทศจีนอย่าง Alibaba จะนำบริษัทเข้าซื้อขายตลาดหลักทรัพย์ฮ่องกง (Second Listing) จะเป็นอย่างไร
ถ้าหากนำ Alibaba นำบริษัทเข้าตลาดหลักทรัพย์ฮ่องกงได้สำเร็จ จะกลายเป็นบริษัทที่ระดมทุนในตลาดหลักทรัพย์มากที่สุดในโลกในปีนี้แทนที่ Uber ทันที และยังเป็นการระดมทุนใหญ่ที่สุดในตลาดหลักทรัพย์ฮ่องกงหลังจากที่ AIA เข้า IPO ในปี 2010

ในอดีตนั้น Alibaba เคย IPO ในตลาดหลักทรัพย์ฮ่องกงมาแล้ว แต่ผู้ก่อตั้งอย่าง แจ๊ค หม่า ได้นำบริษัทออกจากตลาดหลักทรัพย์ไปในปี 2012 ก่อนที่จะนำเข้า IPO ในตลาดหลักทรัพย์นิวยอร์กในปี 2014 โดยระดมทุนได้มากถึง 25,000 ล้านเหรียญสหรัฐ และเมื่อไม่กี่ปีที่ผ่านมาตัว แจ๊ค หม่า เองก็ได้กล่าวถึงการกลับมาซื้อขายในจีนหรือแม้แต่ในฮ่องกงเช่นกัน

ในช่วงที่ผ่านมา ตลาดหลักทรัพย์ฮ่องกงได้ร่างกฎเกณฑ์ใหม่เรื่องของการสามารถมีหุ้นได้หลายคลาส เช่น คลาส A สามารถมีสิทธิ์โหวต 1 เสียง และ คลาส B สามารถมีสิทธิ์โหวต 10 เสียง ทำให้ผู้ก่อตั้งสามารถมีสิทธิ์ในการควบคุมทิศทางบริษัทมากขึ้น โดยมีหุ้นที่ใช้กฎนี้ในการ IPO ไปแล้วเช่น Xiaomi ผู้ผลิตโทรศัพท์มือถือรายใหญ่ รวมไปถึง ​Meituan Dianping บริการส่งอาหารรายใหญ่ของจีน

ความเคลื่อนไหวล่าสุดนี้ตามมาจากเรื่องของบริษัทจีนโดยเฉพาะบริษัทเทคโนโลยีกำลังตัดสินใจที่จะกลับมาซื้อขายในตลาดหลักทรัพย์จีนหรือฮ่องกงเพิ่มมากขึ้น หลังจากแรงตึงเครียดในสงครามการค้าระหว่างสหรัฐอเมริกาและจีนเริ่มเพิ่มมากขึ้น โดยเฉพาะอย่างยิ่งเรื่องของ Huawei โดนแบนนั้น ยิ่งเร่งให้บริษัทเทคโนโลยีจีนอาจเตรียมนำบริษัทเข้าซื้อขายหรือนำ IPO ในตลาดหลักทรัพย์จีนและฮ่องกงไวกว่าเดิม

การที่ Alibaba กลับมาซื้อขายในตลาดหลักทรัพย์ฮ่องกงนั้น แหล่งข่าวของ Bloomberg ยังได้รายงานว่าจะทำให้มีช่องทางในการระดมเงินทุนอีกทางนอกจากสหรัฐฯ และยังทำให้หุ้นของบริษัทมีสภาพคล่องสูงกว่าเดิมอีกด้วย  แต่อย่างไรก็ดีตัวแทนของ TechCrunch ได้ติดต่อไปยัง Alibaba โดยบริษัทไม่ตอบคำถามเกี่ยวกับข่าวลือนี้แต่อย่างใด
ข่าวเศรษฐกิจและการเงิน,ข้อมูลการเงินรายบริษัท